PLE เตรียมรับ 2.10 พันลบ. หลังบอร์ดอนุมัติขายหุ้นบริษัทย่อยให้ “ธนบุรี เฮลท์แคร์ กรุ๊ป”
PLE เตรียมรับเงิน 2.10 พันลบ. ใน Q4/60 หลังบอร์ดอนุมัติขายหุ้นบริษัทย่อยให้ “ธนบุรี เฮลท์แคร์ กรุ๊ป”
1 ก.ย. 2560

บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ  PLE ระบุว่า ที่ประชุมคณะกรรมการบริษัทเมื่อวันที่ 31 ส.ค.60 ให้มีมติอนุมัติให้บริษัทเข้าลงนามในบันทึกข้อตกลงซื้อขายหุ้น สำหรับการขายหุ้นของ บริษัท บำรุงเมืองพลาซ่า จำกัด (BMP) ซึ่งเป็นบริษัทย่อยของ PLE โดย PLE จะขายหุ้น BMP จำนวน 23,261,166 หุ้น ให้แก่บริษัท ธนบุรี เฮลท์แคร์ กรุ๊ป จำกัด (มหาชน) (THG) ในกรอบวงเงิน 2,100 ล้านบาท
โดยบริษัทได้ลงนามใน MOU เมื่อวันที่ 1 ส.ค.60 และได้รับเงินมัดจำครบถ้วน จำนวน 500 ล้านบาท ภายในวันที่ 8 ส.ค.60 และ PLE ได้นำหุ้นของ BMP จำนวน 17,678,473 หุ้น เพื่อเป็นหลักประกันสำหรับการคืนเงินมัดจำดังกล่าวในกรณีที่ไม่สามารถทำการโอนขายหุ้น BMP ให้เสร็จสิ้นภายในวันที่ 31 ต.ค.60
ทั้งนี้ PLE จะทำการโอนหุ้นและปฏิบัติตามเงือนไขบังคับสำเร็จครบถ้วนภายในวันที่ 31 ต.ค.60 และได้รับชำระเงินส่วนที่เหลือจำนวน 1,600 ล้านบาท